Conchuncions completivas en aragonés

As conchuncions completivas en aragonés son en o principio d'una oración subordinada u proposición que fa de complemento directo u subchecto d'a oración principal. A que se fa servir mes a sobén ye que.

 Conchunción completiva que 
Podemos veyer como introduce una proposición de complemento directo:
Viyeba que las formigas s'abocaban. Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010. p 183. (aragonés tellano).
Altrament, no penso que se fese mal. José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003). p 204, p 286-287.

Podemos veyer como introduce un subchecto postposau:
Per toz es cantons me paix que me la voi a trobare (aragonés chistabín).

 Conchunción completiva que con preposición 
A conchunción completiva que puede ir dezaga d'as preposicions a, de u en introducindo proposicions subordinadas con función de complemento indirecto u de rechimen verbal:
No done brenca importancia a qu'el saluden.
Pus yo estigo en que això se fa mes lluent.
No m'arrecòrdo pas de que i puyase.

Manimenos en belsetán a conchunción completiva que sigue a lo verbo acordar-se no leva a preposición (acuérda-te que..., no m'acuerdo que... Chabier Lozano Sierra y Ánchel Loís Saludas Bernad, Aspectos morfosintácticos del belsetán (aragonés del valle de Bielsa), Zaragoza, Gara d'Edizions-CEDESOR-Concello de Bielsa-Institución Fernando el Católico. 2005, pp 60-63, pp 141-146, p 149.), a l'igual que en francés:
Acuerda-te que nos trayoren en aquers trens.
No m'acuerdo que las llevabetz ta la tierra plana.

 Referencias 

 Bibliografía 
 Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010
 José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions-Institución Fernando el Católico (2003). 
 Francho Nagore: Gramática de la Lengua Aragonesa. Zaragoza''. Mira Editores. 1989.

Completivas
Aragones